KOMMISSIONENS BESLUTNING af 19. februar 1996 om særlige betingelser for import af fiskekonserves med oprindelse i Rusland (Tekst af betydning for EØS) (96/192/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved akten vedrørende Østrigs, Finlands og Sveriges tiltrædelse, særlig artikel 11, og

ud fra følgende betragninger:

Inspektører fra Kommissionen har aflagt besøg i Rusland for at undersøge betingelserne for produktion, opbevaring og forsendelse af fiskerivarer, der er bestemt for Fællesskabet;

Fiskerikomitéen i Den Russiske Føderation har ansvaret for opstillingen af listen over de virksomheder og fabriksskibe, der er godkendt til eksport af fiskerivarer til Den Europæiske Union, og den har overdraget Det Nationale Udvalg for Sundheds- og Sygdomskontrol (Goskomsanepidnadzor) ansvaret for sundhedskontrol og for overvågning af hygiejne- og sundhedsbetingelserne for produktionen;

Ruslands kompetente myndighed har kun givet sikkerhed for fiskerikonserves;

bestemmelserne om sundhedscertifikat i artikel 11, stk. 4, litra a), i direktiv 91/493/EØF omfatter fastsættelse af en certifikatmodel, valg af det eller de sprog, certifikatet skal være affattet på, og valg af, hvem der kan underskrive certifikatet;

efter artikel 11, stk. 4, litra b), i direktiv 91/493/EØF skal der på pakninger med fiskerivarer anbringes et mærke, der angiver tredjelandets navn og oprindelsesvirksomhedens autorisationsnummer;

efter artikel 11, stk. 4, litra c), i direktiv 91/493/EØF skal der opstilles en liste over godkendte virksomheder og fabriksskibe; listen bør opstilles på grundlag af en meddelelse fra Den Russiske Føderations Fiskerikomité til Kommissionen;

når den russiske fiskekonserves ankommer til Fællesskabets område, bør det sikres, at fremstillingskravene er overholdt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Fiskerikomitéen i Den Russiske Føderation, bistået af Det Nationale Udvalg for Sundheds- og Sygdomskontrol (Goskomsanepidnadzor), er den myndighed i Rusland, der kan kontrollere og godkende, at fiskerivarer opfylder kravene i direktiv 91/493/EØF, særlig kapitel IV, del IV, i direktivets bilag.

Artikel 2

Fiskekonserves med oprindelse i Rusland skal opfylde følgende krav:

1) Hver sending skal ledsages af originalen til et sundhedscertifikat, der er nummereret, behørigt udfyldt, dateret og underskrevet, og som kun består af ét blad, jf. modellen i bilag A, undtagen når det drejer sig om fiskerivarer, der er nævnt i artikel 10, stk. 2, i direktiv 91/493/EØF.

2) Den pågældende fiskekonserves skal være tilvirket i en godkendt virksomhed eller om bord på et godkendt fabriksskib, der er opført på listen i bilag B.

3) Hver konservesdåse skal være forsynet med følgende angivelser, der ikke må kunne slettes:

- navnet »Rusland«

- oprindelsesvirksomhedens eller oprindelsesfabriksskibets autorisationsnummer

- varepartiets fabrikationsnummer.

Artikel 3

1. Det i artikel 2, nr. 1, nævnte certifikat skal udfærdiges på mindst et af de officielle sprog i den medlemsstat, hvor kontrollen finder sted.

2. Certifikatet skal indeholde navn, stilling og underskrift for repræsentanten for Det Nationale Udvalg for Sundheds- og Sygdomskontrol (Goskomsanepidnadzor) samt udvalgets officielle stempel, og alle angivelser skal være i en farve, der afviger fra den, hvori de øvrige angivelser i certifikatet fremtræder.

Artikel 4

Medlemsstaterne skærper den fysiske kontrol ved ankomsten til Fællesskabets område.

Artikel 5

Denne beslutning er rettet til medlemsstaterne.

Udfærdiget i Bruxelles, den 19. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

BILAG A

>START GRAFIK>

SUNDHEDSCERTIFIKAT

for fiskekonserves med oprindelse i Rusland bestemt for Det Europæiske Fællesskab

Referencenummer:

Afsendelsesland: RUSLAND

Kompetent myndighed: Fiskerikomitéen for Den Russiske Føderation

Inspektionsmyndighed: Det Nationale Udvalg for Sundheds- og Sygdomskontrol (Goskomsanepidnadzor)

I. Identifikation af produkterne

Beskrivelse af fiskekonserves:

- art (videnskabeligt navn):

- tilstand og behandlingsmåde:

Varepartiets fabrikationsnummer:

Emballagens art:

Antal pakninger:

Nettovægt:

Foreskreven oplagrings- og transporttemperatur:

II. Produkternes oprindelse

Navn og officielt autorisationsnummer på den eller de virksomheder eller fabriksskibe, der er godkendt af Fiskerikomitéen i Den Russiske Føderation til eksport til EF:

III. Produkternes destination

Produkterne afsendes

fra:

(afsendelsessted)

til:

(bestemmelsesland og -sted)

med følgende transportmiddel:

Afsenders navn og adresse:

Modtagers navn og bestemmelsesstedets adresse:

IV. Sundhedserklæring

Undertegnede officielle inspektør attesterer følgende om ovennævnte fiskekonserves

1) Produkterne er tilvirket på hygiejniske betingelser og under iagttagelse af de relevante krav i kapitel I, III og IV i bilaget til direktiv 91/493/EØF

2) De er blevet underkastet sundhedskontrol efter kapitel V i bilaget til direktiv 91/493/EØF

3) De er blevet emballeret, identificeret, oplagret og transporteret efter kapitel VI, VII og VIII i bilaget til direktiv 91/493/EØF

4) De stammer ikke fra fiskearter, der er giftige eller indeholder biotoksiner

5) De opfylder de kemiske og mikrobiologiske betingelser, der er fastsat for bestemte kategorier af fiskerivarer i direktiv 91/493/EØF og gennemførelsesbeslutningerne hertil.

Undertegnede officielle inspektør erklærer at være bekendt med bestemmelserne i direktiv 91/493/EØF.

Udfærdiget i

(sted),den (dato)

(den officielle inspektørs underskrift) (1)

Stempel (1)

(navn, titel og stilling med blokbogstaver) (1)

(1) Underskrift og stempel skal være i en farve, der afviger fra de øvrige angivelser i certifikatet.

>SLUT GRAFIK>

BILAG B

LISTE OVER GODKENDTE VIRKSOMHEDER OG FABRIKSSKIBE

I. Virksomheder

>

TABELPOSITION>

II. Fabriksskibe

>TABELPOSITION>